Ο **Σεϊνί Ουμαρού** (*Seyni Oumarou*, 1950-) είναι πολιτικός από τον Νίγηρα. Διορίστηκε πρωθυπουργός στις 3 Ιουνίου 2007. Έχει αρνηθεί να διαπραγματευτεί με τους αντάρτες Τουαρέγκ που ζουν στα βόρεια της χώρας. Παραιτήθηκε τον Σεπτέμβριο του 2009, για να θέσεις υποψηφιότητα στις βουλευτικές εκλογές του ίδιου χρόνου.

Βιογραφία
---------

Πρώιμη καριέρα
--------------

Γεννήθηκε στο Τιγιαμπερί στις 9 Αυγούστου 1950. Ανήκει στη φυλή Τζέρμα και στο Εθνικό Κίνημα για την Ανάπτυξη της Κοινωνίας.

Από το 1987 έως το 1998 ήταν γενικός διευθυντής στην κρατική επιχείρηση μεταποίησης χάρτου (ENITRAP) και το 1995 ανέλαβε πρωθυπουργικός σύμβουλος. Χρημάτισε υπουργός Εμπορίου και Βιομηχανίας στη μεταβατική κυβέρνηση του στρατιωτικού Νταούντα Μαλάμ Γουανκέ τον Απρίλιο του 1999 και παρέμεινε στη θέση του έπειτα από τη διεξαγωγή εκλογών, την ίδια χρονιά στην κυβέρνηση του Χαμά Αμαντού. Στις 17 Σεπτεμβρίου του 2001 ανέλαβε υπουργός Εμπορίου και τον Νοέμβριο του 2004 ανέλαβε επιπλέον Υπουργός Υγείας και τον επόμενο μήνα υπουργός Προεδρίας για θέματα εξοπλισμού Έγινε έτσι το τρίτο σημαντικότερο πρόσωπο της κυβέρνησης.

Πρωθυπουργία
------------

Μετά την πτώση της κυβέρνησης του Χαμά Αμαντού στις 31 Μαΐου του 2007, που έγινε με πρόταση μομφής, η Εθνοσυνέλευση πρότεινε για την πρωθυπουργία τον Ουμαρού. Ο πρόεδρος Μαμαντού Ταντζά τον διόρισε Πρωθυπουργό λίγες ημέρες αργότερα. Το Κόμμα του Νίγηρα για Δημοκρατία και Σοσιαλισμό (PNDS), κυριότερο κόμμα της Αντιπολίτευσης, ήταν αντίθετο στον διορισμό του Ουμαρού. Ο Ουμαρού ορκίστηκε πρωθυπουργός στις 7 Ιουνίου και η νέα κυβέρνηση διορίστηκε στις 9 Ιουνίου με σύνολο 32 μέλη μαζί με τον πρωθυπουργό. Το 2007 ο Ουμαρού ήταν αντιπρόεδρος του Εθνικού Πολιτικού Συμβουλίου του κυβερνώντος κόμματος.

### Κομματική διένεξη

Τον Ιούνιο του 2008 ο πρώην πρωθυπουργός Χαμά Αμαντού συνελήφθη με την κατηγορία της υπεξαίρεσης. Ο Ουμαρού διορίστηκε προσωρινός πρόεδρος του κυβερνώντος κόμματος MNSD. 
Τον Ιανουάριο του 2009 η κυβέρνηση του Ουμαρού, η οποία κατείχε τις 50 επί συνόλου 85 εδρών στη Βουλή ζήτησε την άρση της ασυλίας 3 βουλευτών του MNSD. Λίγο αργότερα, υποστηρικτές του Αμαντού κατέθεσαν πρόταση μομφής εναντίον της κυβέρνησης Ουμαρού.

### Εκλογές 2009

Στα τέλη του 2008 υποστηρικτές του προέδρου Ταντζά διεξήγαγαν διαδηλώσεις υπέρ της παράτασης της τελευταίας θητείας του προέδρου για 3 χρόνια. Ακολούθησαν αντιδιαδηλώσεις, στις οποίες έλαβαν μέρος και ακτιβιστές του MNSD που ήταν πιστοί στον Αμαντού. Στη συνέχεια ο Ουμαρού δήλωσε ότι οι προεδρικές, βουλευτικές και τοπικές εκλογές θα διεξαχθούν κανονικά, όπως είχαν προγραμματιστεί. Η κυβέρνηση του Ουμαρού υπέβαλε την παραίτησή της στις 18 Αυγούστου του 2009, μετά τη θέσπιση του νέου Συντάγματος από τον πρόεδρο Ταντζά. Ο ίδιος ο πρωθυπουργός Ουμαρού παραιτήθηκε στις 23 Σεπτεμβρίου, για να θέσει υποψηφιότητα στις εκλογές. Τον διαδέχθηκε προσωρινά στην πρωθυπουργία ο Αλμπαντέ Αμπουμπά, υπουργός εσωτερικών.

Πηγές
-----

* Oumarou Seini Αρχειοθετήθηκε 2009-01-08 στο Wayback Machine.: African Development Database entry.

Παραπομπές
----------

1. ↑  Ανακτήθηκε στις 12  Ιανουαρίου 2022.
2. ↑  data.ipu.org/content/niger?chamber\_id=13476.
3. ↑  Μερικές φορές το όνομά του γράφεται και **Seini** ή **Seïni**
4. ↑  Abdoulaye Massalatchi, "Niger president appoints a new PM" Αρχειοθετήθηκε 2006-06-15 στο Wayback Machine. Reuters (*IOL*), 4 Ιουνίου 2007.
5. 1 2  "Niger: proche de son prédécesseur, Seyni Oumarou nommé Premier ministre", AFP (Jeuneafrique.com), 3 Ιουνίου 2007 (Γαλλικά).
6. ↑  "Le gouvernement du Niger, formé le 16 avril 1999", Afrique-express.com (Γαλλικά).
7. ↑  "Le gouvernement du Niger formé le 5 janvier 2000", Afrique-express.com (Γαλλικά).
8. ↑  "GOUVERNEMENTS DE LA TRANSITION DE TANDJA MAMADOU" Αρχειοθετήθηκε 2007-09-27 στο Wayback Machine. Προεδρία του Νίγηρα (Γαλλικά).
9. ↑  "Niger impasse continues", AFP (*IOL*), 5 Ιουνίου 2007.
10. ↑  "Niger: le nouveau Premier ministre Seyni Oumarou a prêté serment", AFP (Jeuneafrique.com), 7 Ιουνίου 2007 (Γαλλικά).
11. ↑  "Formation du nouveau gouvernement nigérien", AFP (Jeuneafrique.com), 9 Ιουνίου 2007.
12. 1 2  Des responsables du parti présidentiel demandent à Tandja de retirer sa confiance à Seini Oumarou.APA 12 Ιανουαρίου 2009.
13. ↑  Le gouvernement nigérien demande la levée de l’immunité de trois députés de la majorité présidentielle. APA. 19 Ιανουαρίου 2009.
14. ↑  Attaques des pro-Hama Enfin une réaction vigoureuse des pro-Seini. Le Temoin N° 280 du 16 janvier 2009
15. ↑  Politique : MNSD-Nassara: La guéguerre perdure. Saadou Assane: Le Démocrate. 27 Ιανουαρίου 2009
16. ↑  Niger government faces censure motion Αρχειοθετήθηκε 2011-08-22 στο Wayback Machine.. PANA press 30/01/2009
17. ↑  Reuters[*νεκρός σύνδεσμος*], 19 Αυγούστου 2009.
18. ↑  "Niger premier resigns ahead of elections", AFP, 24 Σεπτεμβρίου 2009.